
AI Acknowledgement

Rwy’n cydnabod y defnydd o [Offeryn deallusrwydd artiffisial] (url yr offeryn deallusrwydd artiffisial) ar [Dyddiad] i [Diben fy ngwaith]. Defnyddiais yr anogwr(wyr): 
1. Defnyddio ChatGPT yn deall gwahanol gysyniadau  
2. Cysylltu i wirio fy ngwaith  
3. 
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.


Rwy’n cydnabod y defnydd o Cysyllt (https://www.cysgliad.com/cysill/arlein/) ar 6 o mai i wirio fy ngwaith gan defnyddio 
1. Gwiriwch y testun canlynol ar gyfer darllenadwyedd, gramadeg a chystrawen
Rwy’n cadarnhau nad ydw i wedi cyflwyno unrhyw destun a gynhyrchir gan ddeallusrwydd artiffisial fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 

Rwy'n cyflymu'r defnydd o ChatGPT (https://chatgpt.com/) ar 1Mai i ddeall cysyniad 
1. Rhoi dealltwriaeth i mi o'r cysyniad o beth yw pwysigrwydd o gweithio gyda’r cymuned
Rwy’n cadarnhau nad ydw i wedi cyflwyno unrhyw destun a gynhyrchir gan ddeallusrwydd artiffisial fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 




Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	
Sicrhau dy fod yn defnyddio ffynonellau academaidd dibynadwy i gefnogi sylwadau e.e. dogfennau Llywodraeth Cymru

	Rydw i wedi sicrhau fy mod wedi defnyddio ffynonellau academaidd dibynadwy i gefnogi sylwadau.

	
Wrth gyfeirnodi gwefan yn y rhestr ddarllen, noda'r dyddiad y 'cyrchwyd' y wybodaeth.

	Wrth gyfeirnodi, rydw i wedi sicrhau rhoi yr dyddiad y ‘cyrchwyd’.

	


	






Cynnig ar gyfer prosiect cymunedol ysgol 
Yn yr aseiniad yma, byddaf yn cynnig prosiect i’r ysgol weithio gyda’r gymuned leol. Byddaf yn gwneud hyn er mwyn datblygu profiadau dysgu’r disgyblion o’u cymuned leol. Bydd y cynnig yn berthnasol i Ysgol A, sydd wedi’i lleoli yng Ngheredigion. Byddaf yn cyfeirio tuag at yr ysgol fel Ysgol A er mwyn dilyn canllawiau BERA (2024) i sicrhau preifatrwydd a chyfrinachedd. Mae’r ardal leol yn lleoliad gwledig lle mae amaethyddiaeth yn chwarae rhan bwysig iawn. Yn ôl adroddiad Estyn (2022), gall gweithio gyda’r gymuned fod o fudd i ddysgu’r disgyblion mewn sawl ffordd. Gall gweithio gyda’r gymuned gyrfau ymgysylltiad teuluol a chymunedol, tra hefyd yn caniatáu i’r ysgol a’r gymuned ehangu ar eu hasedau er budd i’r ddwy ochr (Estyn, 2020). Gall hyn gynnwys eu profiadau, adnoddau a deunyddiau. Gellid defnyddio adnoddau fel offer ffermio a thir i ddatblygu prosiect y plot llysiau (Estyn, 2020).

Mae’r prosiect y byddaf yn ei drafod yn anelu at gysylltu’r ysgol a’r gymuned drwy greu gardd lysiau. Bydd hyn yn galluogi’r ysgol a’r disgyblion i weithio gyda’r ffermwyr lleol. Trwy wneud hyn, bydd y ffermwyr lleol yn gallu rhannu eu sgiliau a’u profiadau gyda’r disgyblion er mwyn tyfu amrywiaeth o lysiau. Ar ôl tyfu’r llusiau, byddwn yn rhoi nhw i’r banc bwyd lleol i gefnogi teuluoedd mewn angen. Y maes dysgu sydd yn cael ei thargedu wrth gwblhau’r prosiect yma yw Iechyd a Lles oherwydd ei fod yn ymdrin ag agwedd amaethyddol yn ogystal â phwysigrwydd bwyd a bywyd iach. Gall hefyd ddarparu amrywiaeth o sgiliau a all fod o fudd i’r disgyblion a’r gymuned. Mae’r sgiliau yma yn cynnwys wella lles corfforol a meddyliol, yn ogystal â datblygu hyder, sgiliau gwaith tîm a chyfathrebu ac yn y blaen (Croneri, 2019). Bydd y gymuned yn elwa wrth y prosiect gan alluogi disgyblion i ddysgu am ffermio sydd yn gallu sbarduno diddordeb mewn gyrfa yn y maes. Mae amaethyddiaeth yn holl bwysig  yn gymuned leol Ysgol A oherwydd mae ffermwyr Cymru yn hyrwyddo diwylliant, treftadaeth ac iaith Cymru (NFU Cymru, 2017).

Adolygiad Llenyddiaeth 
Ffocws y prosiect yw datblygu perthynas yr ysgol a’r gymuned drwy ardd lysiau, gan gydweithio a ffermwyr lleol, a hefyd gyfrannu’r cynnyrch a gynaeafir i’r banc bwyd lleol. Dros y blynyddoedd diwethaf, mae’r defnydd o fanciau bwyd yn y Deyrnas Unedig wedi cynyddu i raddau pryderus (Bull et al, 2023). Yn ddiweddar, mae’r cynnydd mewn costau byw wedi effeithio ar aelwydydd incwm isel drwy’u hamlygu i’r costau cynyddol; mae’r costau hyn wedi arwain at sefyllfa lle na all llawer o aelwydydd incwm isel fforddio anghenion sylfaenol, sy'n gorfodi nhw i droi i fanciau bwyd (Bull et al, 2023). Mae’r argyfwng costau byw wedi arwain at dros 14 miliwn o bobl yn y Deyrnas Unedig i fyw mewn amodau tlodi. Mae'r cynnydd mewn costau byw wedi effeithio'n uniongyrchol ar ardaloedd gwledig oherwydd mae mynediad cyfyngedig at adnoddau rhatach. Yn ychwanegol, mae cyfyngiad ar y nifer o gyfleoedd i gael swydd (Rural Services Network, 2024). Mae ffigurau diweddar gan Davies-Jones (2025) o Undeb Ffermwyr Cymru wedi dangos bod incwm busnesau ffermio mewn ardaloedd gwledig yn disgyn dros draean flwyddyn ar ôl blwyddyn. Mewn ymateb i’r dirywiad sylweddol hwn, ddechreuodd yr ymgyrch ‘Dim Ffermwyr, Dim Bwyd, Dim Dyfodol’. Nod yr ymgyrch oedd codi ymwybyddiaeth am y problemau presennol sy’n wynebu ffermwyr o benderfyniadau’r llywodraeth, yn ogystal â sicrhau bod pobl yn deall pwysigrwydd cefnogi ffermydd lleol (BBC, 2024). Mae’r ymgyrch yn tynnu sylw at sawl agwedd ar bwysigrwydd prynu bwyd sy’n cael ei gynhyrchu’n lleol, megis cael cynnyrch mwy ffres ac iach, rhoi hwb i’r economi leol drwy gefnogi’r ffermydd, ac ar yr un pryd gryfhau’r gymuned (Sustainable Agriculture Network, 2024).

Mae prosiect yr ardd lysiau yn cynnig cyfle gwerthfawr i gefnogi dysgu trawsgwricwlaidd ar draws amrywiaeth o feysydd dysgu, gan gynnwys Gwyddoniaeth a Thechnoleg, Y Dyniaethau ac Iechyd a Lles. Mae dysgu yn yr awyr agored wedi cael ei amlygu i gynnig amrywiaeth o fanteision addysgol (Llywodraeth Cymru, 2023). Dywed Llywodraeth Cymru (2023) am cysyniad Frobes a Hollyhock sef ‘Ystafell Ddosbarth Estynedig’. Mae’r cysyniad yma yn ystyried yr ystafell ddosbarth fel canolbwynt y dysgu. Mae’r dull hwn yn cydnabod bod ardaloedd cyfagos fel tiroedd yr ysgol, y gymuned leol a’r dref leol hefyd yn cynnig elfennau buddiol i addysg y disgyblion (Llywodraeth Cymru, 2023). Dangosir dull yma, er bod mwyafrif o’r dysgu’n digwydd yn yr ystafell ddosbarth, mae llawer o ddysgu’n gallu digwydd yn yr awyr agored hefyd. Mae’r cysyniad o ddysgu yn yr awyr agored yn cynnig amrywiaeth o fanteision i’r disgyblion ac i’r athrawon, fel gwelliannau i iechyd meddwl a lles, meithrin perthynas agosach â natur, ac addysg fwy cynhwysol gyda dysgu mwy effeithiol (Harvey, 2022). Ymhellach, drwy gyflwyno garddio i’r cwricwlwm, gall wella profiad dysgu’r disgyblion o ran eu perfformiad academaidd, a hefyd mewn meysydd cymdeithasol ac iechyd (Ozer, 2007).

Prif agwedd y prosiect hwn yw’r rôl sydd gan yr ysgol wrth weithio gyda’r gymuned leol. Yn ôl damcaniaeth systemau ecolegol Bronfenbrenner, dangosir sut y gall dysgu a datblygiad plentyn gael eu dylanwadu gan yr amgylchedd sydd o’u cwmpas a’r rhyngweithiadau sydd ganddynt yn eu hardal leol (Guy-Evans, 2024). Cysylltir hyn i’r prosiect oherwydd mae cymuned leol yn rhan o’r mesosystem sef yr amgylchedd uniongyrchol y plentyn. Felly, golyga hyn gall cymuned leol cael effaith cadarnhaol ar ddatblygiad plentyn (Guy-Evans, 2024). Mae damcaniaeth Epstein sef ‘Y chwe math o gyfranogiad’ yn nodi bod chwe maes allweddol o ran cyfranogiad sy’n gallu cyfrannu at ddatblygiad addysgol disgyblion (Organising Engagement, 2019). Y chwe maes hyn yw cefnogi teuluoedd, sefydlu cyfathrebu dwyffordd rhwng yr ysgol a’r teuluoedd, annog y gymuned i gymryd rhan mewn digwyddiadau ysgol, hyrwyddo dysgu gartref, cynnwys y gymuned mewn gwneud penderfyniadau, a chydweithio â’r gymuned drwy integreiddio adnoddau a gwasanaethau cymunedol i gryfhau’r cwricwlwm ysgol a hyrwyddo datblygiad disgyblion (Organising Engagement, 2019). Mae’r ddamcaniaeth yma yn cysylltu i’r prosiect yma oherwydd y fwyaf o gyfranogiad mae plentyn yn derbyn, y fwyaf o gymorth byddwn nhw’n derbyn wrth datblygu (Organising Engagement, 2019). Drwy gydweithio â’r gymuned, gallai ffermwyr lleol gyfrannu eu harbenigedd amaethyddol a rhannu syniadau gyda’r disgyblion er mwyn helpu i ddyfnhau eu dealltwriaeth. Mae hyn yn cyd-fynd â Chwricwlwm Cymru, sy’n nodi bod cydweithio â’r gymuned yn galluogi’r berthynas i ddatblygu ymhellach, gan ganiatáu i’r ddwy ochr fanteisio’n uniongyrchol (Llywodraeth Cymru, 2023). Yn ogystal, mae Cwricwlwm Cymru yn pwysleisio bod cydweithio â’r gymuned yn cynnig cyfle i weithwyr proffesiynol o feysydd amrywiol, sydd â mwy o wybodaeth ac arbenigedd nag athrawon mewn rhai meysydd yn gallu dod i’r ysgol a gweithio gyda disgyblion, gan gyflwyno gwybodaeth newydd a all ysbrydoli diddordebau newydd (Llywodraeth Cymru, 2023). Mae ymgysylltiad y gymuned â’r ysgol hefyd yn cynnig buddion i’r gymuned ei hun, mae’n gallu cryfhau’r gefnogaeth tuag at wasanaethau lleol fel gofal iechyd, gofal cymdeithasol, a chymorth i deuluoedd (Llywodraeth Cymru, 2023).

Nodau, amcanion ac ystyriaethau ymarferol 
O fewn y prosiect hwn, y nod pennaf yw cryfhau’r berthynas rhwng yr ysgol a’r gymuned leol. Drwy gryfhau’r berthynas hon, byddai’n bosibl i wasanaethau lleol ddod i mewn i’r ysgol i rhannu eu profiadau a’u harbenigedd gyda’r disgyblion. Yr ail nod y prosiect yw hysbysu’r gymuned am rôl yr ysgol fel canolfan gymunedol, gan alluogi’r ysgol i gynnig cymorth pellach y tu allan i'r addysg ffurfiol y disgyblion. Drwy dargedu'r prif nodau hyn, bydd y prosiect yn cyfrannu at ddatblygiad ac ehangu profiadau addysgol y disgyblion (Bohata a Reynolds, 2002).

Nod pennaf y prosiect yw trawsnewid ardal o dir yr ysgol i ardd lysiau i gydweithio gyda ffermwyr lleol. Drwy wneud hyn, bydd yn annog dysgu ymarferol drwy rannu gwybodaeth am amaethyddiaeth. Bydd hyn yn caniatáu i’r disgyblion ddatblygu eu dealltwriaeth o amaethyddiaeth. Gallai hyn arwain at disgyblion cael eu sbarduno mewn ffermio a gall hyn arwain at cynydd mewn y maes amaethyddiaeth yn y dyfodol. Bydd hyn yn gyfrannu at eu cymuned. Gyda’r cynnydd mewn costau byw yn y Deyrnas Unedig yn effeithio ar ardaloedd gwledig, un o brif nodau’r prosiect hwn yw cefnogi’r banc bwyd lleol trwy gyfrannu’r llysiau (Joseph Rowntree, 2024). Trwy gydweithio â’r gymuned, bydd hyn yn sicrhau eu bod yn ymwybodol o’r banc bwyd a sut mae’n hawdd ei gyrraedd. Pan ystyrir sut y caiff y prosiect ei weithredu, bydd y cysyniad o’r prosiect yn cael ei gyflwyno i’r disgyblion yn syth ar ôl y Nadolig. Bydd y prosiect yn cael ei roi ar waith yn ystod tymor y Gwanwyn oherwydd y cynnydd mewn tymheredd sy’n caniatáu am lwyddiant gwell wrth dyfu’r llysiau (National Trust, 2024). Bydd y sesiynau’n cael eu harwain gan aelod o dîm staff yr ysgol, ond yn bennaf gan grŵp o ffermwyr lleol. Bydd hyn yn cysylltu’n ôl â theori Joyce Epstein, lle mae cyfranogiad y gymuned yn arwain at gyfranogiad a chanlyniadau gwell gan y disgyblion (Organising Engagement, 2019). Yn ymwneud â chost y prosiect, mae’r gost amcangyfrifed o £1,000 yn angenrheidiol i ddechrau’r prosiect a’i alluogi i symud ymlaen. Bydd yr arian yn caniatáu prynu’r deunyddiau angenrheidiol, fodd bynnag, gobeithir y bydd y cydweithio â'r gymuned yn arwain at roddion o ddeunyddiau i helpu i dalu am y prosiect. Yn ôl y Education Endowment Foundation (2019), trwy tynnu sylw at y ffaith bod mwy o gyfranogiad gan y gymuned a staff yr ysgol yn cyd-fynd â pherfformiad academaidd a chanlyniadau gwell. Yn ymwneud â chanlyniad y prosiect hwn, disgwylir y bydd yn gwella dysgu’r disgyblion drwy brofiadau ymarferol, gwella ymgysylltiad y gymuned trwy gryfhau’r cysylltiadau gyda ffermwyr lleol a’r banc bwyd, cynyddu ymwybyddiaeth y disgyblion o ansicrwydd bwyd a rôl y banc bwyd yn y gymuned, a hyrwyddo ymarferion cynaliadwy trwy annog bwydo’n iach a phrynu bwyd lleol. Yn ôl y British Nutrition Foundation (2024), mae codi ymwybyddiaeth a hyrwyddo defnydd o fwyd iach yn gallu cael effaith gadarnhaol ar ddatblygiad corfforol, emosiynol ac addysgol.

Mesur effaith
Mae mesur effaith cyfranwyr prosiect yn allweddol i werthuso effeithiolrwydd y prosiect o ran y manteision y mae'n eu rhoi i’r disgyblion, yr ysgol a’r gymuned leol. Er mwyn weld llwyddiant y prosiect, mae nifer o ddulliau gwahanol i fesur y cyfranwyr, fel mesur ymgysylltiad y disgyblion, datblygiad sgiliau ymarferol y disgyblion, datblygiad y berthynas rhwng yr ysgol a'r gymuned a chyfradd y rhoddion i'r banc bwyd. Drwy fesur cyfranwyr y prosiect, mae'n caniatáu i’r manteision gael eu gweld, sy’n sicrhau y gall y prosiect barhau i lwyddo yn y dyfodol (Ycaza, 2023).

Y brif ffordd o fesur effaith y prosiect fydd defnyddio llais y disgyblion. Mae llais y disgyblion yn ymwneud â’r cyfathrebu gyda’r disgyblion ar eu barn a’u profiadau (Anna Freud, 2020). Mae rhoi llais y disgyblion ar waith wedi cael ei weld i wella’r berthynas rhwng disgyblion ac athrawon, cynyddu cyfranogiad disgyblion, ac i wella ymddygiad (Anna Freud, 2020). Yr ail ffordd o asesu llwyddiant y prosiect fyddai trwy gyfranogiad y gymuned a'i adborth. Er mwyn cyfrifo llwyddiant, bydd ffermwyr lleol a gyfrannodd, ynghyd â chynrychiolwyr o’r banc bwyd, yn cael eu gwahodd i’r ysgol a gofynnir iddynt ateb amrywiaeth o gwestiynau i gasglu eu barn ar a oedd y prosiect yn llwyddiannus a pha mor addas yw hi i barhau yn y dyfodol. Mae hyn yn cyd-fynd â theori Joyce Epstein o ‘Chwe Math o Gyfranogiad’, lle mae’n pwysleisio pwysigrwydd cyfranogiad y gymuned a chyfathrebu i symud y berthynas â’r ysgol ymlaen, er mwyn datblygu disgyblion (Organising Engagement, 2019). Ffordd arall o fesur effaith yr ardd llysiau yw defnyddio arsylwi gan y staff. Mae arsylwi gan y staff yn ddull lle mae’r athro’n asesu perfformiad y disgyblion ac yn gwneud newidiadau i wella’r safonau (National Education Union, 2024). Mae hyn yn cyd-fynd â theori Lev Vygotsky ‘Zone of proximal development’, sydd yn pwysleisio pwysigrwydd arsylwi gan yr athro er mwyn weld ble y gall y prosiect gael ei addasu trwy ddefnyddio sgaffaldio (McLeod, 2025). I fesur effaith y prosiect ar y banc bwyd, gellir defnyddio dull casglu data. Byddai'r casglu data yn seiliedig ar yr amlder y rhoddion a'r nifer o roddion a wnaed. Gellir hefyd casglu data trwy adborth o’r banc bwyd trwy gyfweliadau neu holiaduron.

Gwerthusiad 
Mae fframwaith dadansoddiad SWOT wedi’i ddylunio i’ch helpu i ddeall y ffactorau mewnol ac allanol a allai effeithio ar eich prosiect. Gwelir atodiad A am y ddadansoddiad SWOT. Er mwyn cwblhau'r dadansoddiad, mae rhestr o’r cryfderau, gwendidau, cyfleoedd a bygythiadau. Un o'r cryfderau sylfaenol y prosiect yw’r cynnydd mewn lles y disgyblion. Mae hyn yn gryfder y prosiect gan fod y disgyblion yn datblygu eu gwybodaeth am fwyd iach, tra hefyd yn treulio mwy o amser yn yr awyr agored. Mae dysgu yn yr awyr agored wedi cael ei weld i wella datblygiad addysgol y disgyblion, gwella iechyd meddwl a lles y disgyblion, a gwella’r dysgu o fewn y cwricwlwm (Harvey, 2022). Un o'r cryfderau arall yn y prosiect hwn yw’r cynnydd mewn cydweithrediad y gymuned, trwy gydweithio â’r gymuned, mae’n creu system gefnogaeth gydweithredol, a gellir ei defnyddio i gefnogi busnesau lleol, teuluoedd, yr ysgol a’r disgyblion (Charles, 2025).

Un ardal o wendid y gellir ei gweld yn y prosiect hwn yw’r gost gychwynnol o £1,000 a’r costau parhaus yn y dyfodol. Ardal o wendid yw hyn gan fod ysgolion yng Nghymru wedi bod mewn argyfwng ariannol ers blynyddoedd (NAHT Cymru, 2024). Er mwyn goresgyn hyn, byddai’r ysgol yn dibynnu ar roddion o’r gymuned i ariannu’r prosiect neu roddion o ddeunyddiau. I godi arian, bydd Ysgol A yn gallu cynnal boreau coffi, ffair haf ac yn y blaen. Gwendid arall y prosiect hwn yw’r ddibyniaeth ar y tywydd, oherwydd bod y prosiect yn cael ei gynnal yn yr awyr agored, mae’r tywydd yn chwarae rôl fawr yn y gyfradd llwyddiant. Er mwyn goresgyn hyn, byddai’n rhaid i’r prosiect redeg drwy dymor y Gwanwyn i sicrhau bod y tywydd yn ddigonol a bod y planhigion yn tyfu. Fodd bynnag, mae hyn yn arwain at wendid arall, sef y pwysau y mae’n ei roi ar amserlen y cwricwlwm. Darganfuwyd fod wyth allan o ddeg athro yn cytuno nad oes amser digonol yn y diwrnod gwaith i gwblhau popeth, lle mae’r prosiect hwn yn tynnu amser oddi wrth waith arall ac yn cynyddu’r llwyth gwaith (Beshay, 2024).

Un o’r cyfleoedd y mae’r prosiect hwn yn ei gynnig yw’r posibilrwydd i’r disgyblion ddatblygu llwyth o sgiliau newydd. Bydd y disgyblion yn cael cyfle i ddatblygu sgiliau amaethyddol. Wrth i’r disgyblion ddatblygu sgiliau amaethyddol, mae hyn yn agor y posibilrwydd ar gyfer ysbrydoli gyrfaoedd. Mae hyn yn hanfodol yn y gymuned wledig oherwydd bod gostyngiad yn nifer y ffermwyr, sydd yn cael ei achosi gan boblogaeth sy'n heneiddio a phoblogaeth isel (Food Standards Agency, 2023). Cyfle arall i’r prosiect hwn yw’r cyfle i roi cynnyrch ffres i’r banc bwyd lleol i gefnogi teuluoedd yn y gymuned mewn angen. Yn ogystal â helpu'r gymuned leol, bydd hyn yn meithrin cyfrifoldeb cymdeithasol, empathi a dealltwriaeth myfyrwyr o anghenion eraill.

Un o’r bygythiadau i’r prosiect hwn yw’r posibilrwydd o flinder gwirfoddolwyr, gall hyn fod yn fygythiad oherwydd gall gwirfoddoli ddefnyddio llawer o egni a dod yn flinedig yn gorfforol ac emosiynol (Cas, 2024). Gall hyn arwain at wirfoddolwyr tynnu allan, sy’n arwain at y prosiect efallai'n methu. Un bygythiad eraill i'r prosiect hwn yw’r risg o bryderon diogelu. Y prif bryder yw bod y ffermwyr sy’n dod i helpu heb gymhwyso ardystiad DBS dilys. Mae hyn yn fygythiad i’r prosiect oherwydd heb dystysgrif DBS dilys, ni fydd y gwirfoddolwyr yn gallu dod i rannu eu profiadau a’u harbenigedd. Er bod hyn yn fygythiad, bydd yr gymuned yn elwa gan alluogi’r ffermwyr i gyfrannu’n ddiogel ac ysbrydoli’r disgyblion. 

Casgliad
Yn ystod yr aseiniad yma, y prif ffocws oedd adeiladu'r berthynas gyda'r gymuned leol. Er mwyn cyflawni hyn, cyflwynwyd y syniad o greu gardd llysiau ar dir yr ysgol lle y gallai ffermwyr lleol ymweld a rhannu eu gwybodaeth a’u profiadau. Byddai’r cynnyrch a fyddai’n cael ei dyfu yn cael ei rhoi i’r banc bwyd lleol i helpu teuluoedd sydd angen cymorth ychwanegol. Mae Llywodraeth Cymru (2023) yn nodi pwysigrwydd adeiladu perthynas gyda’r gymuned leol er mwyn darparu dysgu a chyfleoedd ychwanegol i’r disgyblion i ddatblygu eu haddysg ymhellach. Y safonau rwy’n credu fy mod wedi’u cyrraedd yn ystod yr aseiniad hwn yw ‘Arwain cydweithwyr, prosiectau a rhaglenni’ a ‘Rhwydweithiau a chymunedau proffesiynol’ (Prifysgol Bangor, 2021). Rwy’n credu fy mod wedi cyrraedd y safon ‘arwain cydweithwyr, prosiectau a rhaglenni’ trwy gyflwyno, cynllunio ac asesu’r prosiect i weithio gyda’r ffermwyr lleol a’r banc bwyd. Rwy’n credu fy mod wedi cyrraedd y safon ‘rhwydweithiau a chymunedau proffesiynol’ trwy ddechrau’r syniad o adeiladu perthynas gyda’r gymuned trwy ymgysylltu â gweithwyr proffesiynol allanol i helpu gyda’r prosiect.

